b'\n_START_ARTICLE_\nQinghei\xc3\xafta-(Fe2+)\n_START_SECTION_\nCaracter\xc3\xadstiques\n_START_PARAGRAPH_\nLa qinghei\xc3\xafta-(Fe2+) \xc3\xa9s un fosfat de f\xc3\xb3rmula qu\xc3\xadmica Na\xe2\x82\x82Fe\xc2\xb2\xe2\x81\xbaMgAl(PO\xe2\x82\x84)\xe2\x82\x83, que va ser aprovat per l\'Associaci\xc3\xb3 Mineral\xc3\xb2gica Internacional l\'any 2009. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 4. _NEWLINE_Segons la classificaci\xc3\xb3 de Nickel-Strunz, la qinghei\xc3\xafta-(Fe\xc2\xb2\xe2\x81\xba) pertany a "08.AC: Fosfats, etc. sense anions addicionals, sense H\xe2\x82\x82O, amb cations de mida mitjana i gran" juntament amb els seg\xc3\xbcents minerals: howardevansita, alluaudita, arseniople\xc3\xafta, caryinita, ferroalluaudita, hagendorfita, johillerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyllieita, qinghei\xc3\xafta, rosemaryita, wyllie\xc3\xafta, ferrorosemaryita, manitoba\xc3\xafta, mari\xc4\x87ita, berzeli\xc3\xafta, manganberzeli\xc3\xafta, palenzona\xc3\xafta, sch\xc3\xa4ferita, brianita, vitusita-(Ce), olgita, bario-olgita, whitlockita, estronciowhitlockita, merrillita, tuita, ferromerrillita, bobdownsita, chladni\xc3\xafta, fillowita, johnsomervilleita, galilei\xc3\xafta, stornesita-(Y), xenofil\xc2\xb7lita, harrisonita, kosnarita, panethita, stanfieldita, ronneburgita, tillmannsita i filatovita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba al voltant de grans frondelita, inclosa en una matriu de quars i albita. Sol trobar-se associada a altres minerals com: frondelita, quars, albita, jahnsita o cyrilovita. Va ser descoberta a Sebasti\xc3\xa3o Cristino, a Lin\xc3\xb3polis (Minas Gerais, Brasil). Tamb\xc3\xa9 se n\'ha trobat a Newport, (Nou Hampshire, Estats Units).'